*Pressemeddelelse*

**Kontakt:**

### Puk Bering

Honeywell Industrial Safety

Puk.Bering@Honeywell.com

**Ref:** HSP003971

**Honeywell annoncerer sikkerhedsfodtøj designet specielt til kvinder**

**ROISSY, Frankrig — 04. august 2016 —** Honeywell **(NYSE:HON)** annoncerede i dag lanceringen af Cocoon, en ny serie af sikkerhedsfodtøj, der er designet specielt til kvinder. Den nye metalfrie serie er designet specielt til at tilpasse sig formen på kvinders fødder, hvilket garanterer en perfekt pasform og en højere komfort, og egner sig specielt til håndværkere inden for logistik, produktion, fremstilling og facilitetsstyring.

“Kvinder er ofte nødt til at vælge sikkerhedsfodtøj, der hovedsageligt er beregnet til mænd”, siger Boris Dodin, produktchef for fodtøj i Honeywell Industrial Safety. ”Cocoon-serien er designet fra sålen og opefter med kvinders fodform in mente. Testbrugerne syntes godt om Cocoon-seriens kombination af et sports- og modeinspireret design, fantastiske pasform og de nyeste sikkerhedsegenskaber”.

Cocoon-serien er certificeret i overensstemmelse med EN ISO 20345:2011-kravene til sikkerhedsfodtøj til generelle anvendelsesformål, og fire af de seks designs er også S3 HI CI SRC- og S1P HI CI SRC-godkendte, hvilket garanterer det højeste niveau af skridsikkerhed på markedet. Knopperne på den nye ydersål i polyestergummi er vandafvisende og yderst slidstærke. Stød og vibrationer absorberes takket være en indlægssål med dobbelt tæthed og polstret ankelkrave. 3D Poromax® -foringen indvendigt er ikke kun behagelig, men den antibakterielle og antimikrobielle behandling hjælper også med at holde fødderne sunde.

Serien fås i størrelse 35-42 og omfatter produkter med en række ydermaterialer af høj kvalitet, såsom førsteklasses læder, mikrofiber, mesh, mikrofiber og tekstil til forskellige miljøer. Alle modeller leveres med to sæt snørebånd og en brugervejledning, der tilbyder hurtig påføring og anbefalinger til regelmæssig vedligeholdelse.

For at få flere oplysninger om Honeywell Industrial Safety, verdens førende producent af det bredeste top-til-tå-sortiment [af personlige værnemidler](http://www.honeywellsafety.com/) til industrien, henviser vi til vores websted <http://www.honeywellsafety.com/Nordic>.

Honeywell Industrial Safety (HIS), som er en del af Honeywell Automation and Control Solutions, hjælper virksomheder med at håndtere sikkerhedsfaktorer på arbejdspladsen. HIS tilbyder det bredeste sortiment af sikkerhedsprodukter til industrien — lige fra personlige værnemidler, herunder øjenværn, høreværn og hovedværn, til faldsikringsudstyr og åndedrætsværn, software, førstehjælpsudstyr og systemer til overvågning af giftige og brandfarlige gasudslip, der beskytter medarbejdernes liv — overalt, hvor de er udsat for farer — mens de også beskytter virksomhedernes driftsfunktioner. Honeywell Industrial Safety fører sikkerhedsløsningerne skridtet videre ved at lede overgangen fra punkt-til-punkt-løsninger til netværksforbundne løsninger. Uanset om det gælder systemer til overvågning af gasudslip og personlige værnemidler eller bærbare og forankrede enheder, så giver vores produkter adgang til netværksforbundne sikkerheds- og logistikløsninger, som hjælper vores kunder med at imødekomme nutidens sikkerhedskrav, håndtere risikofaktorer og forbedre produktiviteten. HIS hjælper vores kunder med at træffe bedre beslutninger ved at forbinde sensorer på tværs af virksomhedens driftsfunktioner, hvilket tillader adgang til realtidsdata, der giver et nøjagtigt overblik over alle sikkerhedsfaktorer døgnet rundt.

Honeywell ([www.honeywell.com](http://www.honeywell.com/)) er en førende diversificeret teknologi- og produktionsvirksomhed i Fortune 100-klassen, der forsyner kunder over hele verden med rumfartsprodukter og -tjenester, teknologier til kontrol af bygninger, boliger og industri, turboladere og højtydende materialer. Besøg [www.honeywellnow.com](http://www.honeywellnow.com/) for at finde flere nyheder og oplysninger om Honeywell.

###